‏

בס"ד, ‏ב' אדר תשע"ז

**‏**‏28 פברואר 2017

לכבוד

הצלחה- התנועה הצרכנית לקידום חברה כלכלית הוגנת

עו"ד אלעד מן

באמצעות דוא"ל: elad@man-barak.com

שלום רב,

**הנדון: בקשה לקבלת מידע עפ"י חוק חופש המידע בנושא קרן עגונות**

לאחר שבחנו את בקשתך מיום 4.1.2017 לקבלת המידע בעניין קרן עגונות, החלטנו לקבלה

ולמסור לך המידע המבוקש.

אנו מצרפים בזאת את המידע שהתבקש על ידך, כדלקמן:

א. "קרן עגונות" הוא שם מושאל לסיוע תקציבי מאוצר המדינה בפתרון בעיות של עגינות וסרבנות גט. הפעילות בנושא זה החלה בפעילות של עמותה שעסקה בנושא באופן וולונטרי. מועד ייסוד הקרן ותחילת עבודתה אינו ידוע במדויק, אנו משערים כי עמותת קרן עגונות נוסדה בשנת 1988 לערך ומשנת 1993 המשרד תוקצב ישירות מהמדינה.

ב. אין תקציב ודוחות כספיים בנפרד מן התקציב והדוחות הכלליים של הנהלת בתי הדין הרבניים.

ג. פירוט הסכומים שהוקצו לטיפול בתיקי עגינות עפ"י שנים – מצורפים בקובץ נפרד.

ד. פירוט מבנה הפעילות, מנגנון הניהול, בעלי תפקידים וכתבי מינוי – מצורפים בקבצים נפרדים.

ה. מצ"ב פרוטוקול משנת 2011. ההחלטות אינן ניתנות לפרסום משום שיש בהם פרטים חסויים העלולים לפגוע בפרטיות של אנשים.

 בברכה,

 

 יעל ירמיהו

 הממונה על העמדת מידע לציבור